Aviz
Consiliul raional Ștefan Vodă 
anunță concurs pentru ocuparea funcției publice de execuție vacante 
de specialist principal în cadrul Direcției agricultură și alimentație 
(responsabil de problemele mecanizării și prestării serviciilor mecanizate).

[bookmark: _GoBack]Scopul general al funcției: Asigurarea promovării și implementării politicilor statului în domeniul mecanizării agriculturii, modernizării tehnologiilor de producere și procesare a producției agroalimentare, precum și acordarea asistenței tehnice, tehnologice și consultative producătorilor agricoli din raion, în vederea sporirii eficienței și competitivității sectorului agrar.  

Sarcini de bază: 
· Acordarea asistenței tehnice și tehnologice agenților economici din sectorul agroalimentar, proprietarilor individuali și organizațiilor obștești de profil.
· Promovarea utilizării raționale a resurselor energetice și modernizarea parcului de mașini și tractoare, în scopul implementării tehnologiilor avansate și sporirii eficienței producției agricole.
· Monitorizarea permanentă a stării tehnice a formațiunilor economice din sectorul agroalimentar al raionului.
· Contribuirea la organizarea și consolidarea relațiilor de colaborare dintre agenții economici și Serviciul Antigrindină.
· Acordarea asistenței consultative privind crearea asociațiilor utilizatorilor de apă pentru irigare și monitorizarea utilizării terenurilor irigate din sistemele de irigare de stat și cele de irigare mică, inclusiv prin metoda irigării prin picurare.
· Promovarea implementării și dezvoltării tehnologiilor postrecoltare prin instalarea și modernizarea echipamentelor și proceselor tehnologice de procesare, uscare și congelare a fructelor și legumelor.
· Participarea la promovarea tehnologiilor moderne și eficiente în sectorul agricol, în vederea dezvoltării și modernizării infrastructurii agricole din raion.

Condiții de bază:
· Deținerea cetățeniei Republicii Moldova;
· Posedarea limbii române și a limbilor oficiale de comunicare interetnică vorbite în teritoriu, în limitele stabilite de lege;
· Capacitate deplină de exercițiu;
· Neatingerea vârstei necesare obținerii dreptului la pensie pentru limită de vârstă;
· Lipsa antecedentelor penale nestinse pentru infracțiuni săvârșite cu intenție;
· Neprivarea de dreptul de a ocupa funcții publice.

Cerințe specifice: Studii superioare de licență sau echivalente, preferabil în domeniul agricol, ingineriei mecanice, mecanizării agriculturii sau în domenii conexe. Cunoașterea legislației în domeniul agriculturii și dezvoltării rurale, mecanizării și exploatării tehnicii agricole. Cunoașterea calculatorului (Word, Excel, Internet). Abilități de analiză și sinteză, organizare, planificare, elaborare a documentelor, comunicare eficientă, colaborare și acordare a asistenței consultative.

Actele necesare pentru participarea la concurs:
· Formularul de participare la concurs;
· Copia buletinului de identitate;
· Copiile diplomelor de studii și ale certificatelor de absolvire a cursurilor de perfecționare profesională, după caz;
· Documentele care atestă experiența profesională, după caz;
· Cazierul judiciar sau declarația pe propria răspundere, conform prevederilor legale.       	
· Actele necesare se vor depune la comisia de organizare a concursului timp de 30 de zile de la data publicării, pe adresa: or. Ştefan Vodă, str. Libertăţii, 1 etajul III, biroul (nr.313). Tel. 2-30-51.
	



